હંમેશાં સેવાકાર્યમાં અગ્રેસર રહેતા ગુજરાતીઓએ સમાજસેવાના આ યજ્ઞમાં સક્રિય સહયોગ આપીને નવો જ કીર્તિમાન સ્થાપિત કર્યો છે. પ્રારંભિક માહિતી અનુસાર વડોદરા ખાતે ૬૩૬૧, સુરત ખાતે ૪૪૬૯, રાજકોટ ખાતે ૧૪૩૮, આણંદ - વિદ્યાનગર વિસ્તારમાં ૧૬૧૮, ભરૂચ જિલ્લામાં ૯૬૮ તેમજ વલસાડ જિલ્લામાં ૫૭૪ યુનિટ રક્ત એકત્ર થયું છે. રકતદાન મહાયજ્ઞમાં થેલેસીમીયા પીડિત બાળકો માટે ૧૫૪૨૮ યુનિટ રક્ત એકત્ર થતાં એક નવો જ વિક્રમ સ્થપાયો છે. ગગનભેદી જયનાદો અને ભવ્ય આતશબાજીથી આ અવસરની ઊજવણી કરવામાં આવી હતી.હરિધામ, સોખડા ખાતે જાન્યુઆરી-૨૦૧૫માં ઉજવાનાર આત્મીય યુવા મહોત્સવના ઉપક્રમે યોગી ડિવાઇન સોસાયટી - સોખડાના પરમાધ્યક્ષ પરમ પૂજ્ય હરિપ્રસાદસ્વામીજીની પ્રેરણાથી હરિધામ, સોખડા ખાતે તા.૨૩/૦૨/૨૦૧૪ના રોજ થેલેસીમીયા પીડિત બાળકોના લાભાર્થે રક્તદાન શિબિર યોજવામાં આવી હતી જેમાં ૧૧૫૧ યુનિટ રક્ત એકત્ર થયું.